
RAPORT

asupra proiectului de Lege privind suspendarea serviciului miltar obligatoriu 

în armată şi trecerea la serviciul militar pe bază de voluntariat
1. În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură de urgenţă, cu proiectul de Lege privind suspendarea serviciului militar obligatoriu în armată şi trecerea la serviciul militar pe bază de voluntariat, trimis cu adresa nr. PL.X. 306 din 25 iulie 2005 şi înregistrat sub nr.32/403 din 25 iulie 2005.
Consiliul Legislativ, cu nr. 820/4.07.2005, a avizat favorabil acest proiect de lege.

Comisia juridică, de disciplină şi imunităţi, cu nr. 31/611 din 31 august 2005, a avizat favorabil proiectul de lege.

Proiectul de lege are ca obiect de reglementare suspendarea efectuării serviciului militar obligatoriu şi trecerea la serviciul militar pe bază de voluntariat, începând cu  data de 1 ianuarie 2007.  

2. Proiectul de lege face parte din categoria legilor organice, potrivit prevederilor art.55 alin.(2) din Constituţia României, republicată.
3. La dezbaterea proiectului de lege au participat în calitate de invitaţi, în conformitate cu prevederile art. 51 şi 52 din Regulamentul Camerei Deputaţilor, domnul Teodor Atanasiu, ministrul apărării naţionale, domnul mr. Paul Nenciu, consilier juridic principal, şef birou Relaţia cu Parlamentul şi Guvernul – Direcţia Legislaţie şi Asistenţă Juridică şi domnul col. Dumitru Antohi, din cadrul Ministerului Apărării Naţionale.
4. La lucrări au fost prezenţi 21 deputaţi din totalul de 22 membri ai comisiei. 

    Raportul comisiei a fost adoptat cu unanimitatea voturilor celor prezenţi.
5. Potrivit prevederilor art. 75 din Constituţia României, republicată, şi ale art. 86 din Regulamentul Camerei Deputaţilor, Camera Deputaţilor este prima Cameră sesizată.

În urma dezbaterii, în şedinţa din 7 septembrie 2005, Comisia propune admiterea cu modificări a proiectului de lege.
I Amendamente admise:
	Nr. crt.
	Text act normativ de bază
	Text adoptat de comisie 

(autorul amendamentului )
	Motivarea amendamentelor

	0
	1
	2
	3

	1.
	LEGE

Privind suspendarea serviciului militar obligatoriu în armată şi trecerea la serviciul militar pe bază de voluntariat
	LEGE

Privind suspendarea pe timp de pace a serviciului militar obligatoriu şi trecerea la serviciul militar pe bază de voluntariat
(Autori: domnii deputaţi Oancea Viorel şi Mircovici Niculae)
	- Introducerea sintagmei  „pe timp de pace” este importantă pentru interpretarea corecta a art. 3;

- Eliminarea sintagmei „în armată” operează în întreg textul proiectului de lege pentru ca aceasta să poată fi aplicată în cadrul tuturor componentelor din sistemul de apărare, ordine publică şi securitate naţională, unde există structuri militare în care se execută serviciul militar obligatoriu.

	2.
	Art.1. – Cetăţenii români, bărbaţi şi femei, care îndeplinesc condiţiile prevăzute de legislaţia în vigoare, pot efectua, pe bază de voluntariat, orice formă a serviciului militar, fără discriminare.
	Text nemodificat
	

	3.
	Art.2. – (1) Începând cu data de 1 ianuarie 2007, în armată, executarea serviciului obligatoriu, în calitate de militar în termen şi militar cu termen redus, se suspendă. 
	Art.2. – (1) Începând cu data de 1 ianuarie 2007 executarea serviciului obligatoriu, în calitate de militar în termen şi militar cu termen redus, se suspendă.

(Autori: domnii deputaţi Oancea Viorel, Mircovici Niculae şi Paşcu Ioan Mircea )
	- idem  nr.crt.1 

	4.
	(2) Ultima încorporare a recruţilor, pentru militarii în termen, va fi în luna octombrie 2006, iar pentru militarii cu termen redus, în luna iunie 2006.
	Text nemodificat
	

	5.
	Art.3. – Pe durata stării de război, a stării de mobilizare, precum şi pe timpul stării de asediu, executarea serviciului militar în armată în calitate de militar în termen şi de militar cu termen redus devine obligatorie, pentru bărbaţi, în condiţiile legii.
	Art.3. – Pe durata stării de război, a stării de mobilizare, precum şi pe timpul stării de asediu, executarea serviciului militar devine obligatorie, pentru bărbaţi, în condiţiile legii.

(Autor:  domnul deputat Paşcu Ioan Mircea)
	- Formele serviciului militar urmează sa fie stabilite prin noua lege a pregătirii populaţiei pentru apărare.

	6.
	Art.4.- După data prevăzută la art. 2 alin. (1), cetăţenii români, bărbaţi, la împlinirea vărstei de 20 ani, se vor prezenta la centrele militare numai pentru luarea în evidenţă militară, selecţionare, stabilirea aptitudinilor şi opţiunilor privind modul de îndeplinire a îndatoririlor militare în situaţiile prevăzute la art.3. 
	Art.4.- După data prevăzută la art. 2 alin. (1), cetăţenii români, bărbaţi, la împlinirea vărstei de 18 ani, se vor prezenta la centrele militare numai pentru luarea în evidenţă militară, selecţionare, stabilirea aptitudinilor şi opţiunilor privind modul de îndeplinire a îndatoririlor militare în situaţiile prevăzute la art.3. 
(Autor:  domnul deputat Mircovici Niculae)
	- Dacă toţi cetăţenii români pot efectua, pe bază de voluntariat, orice formă a serviciului militar  si dacă luarea în evidenţă militară precede încorporării prevăzute în art. 55 alin.(3) din Constituţie, vârsta luării în evidentă poate coborî  de la 20 la 18 ani, vârstă la care este dobândită capacitatea de exerciţiu deplină.

	7.
	Art.5.- Până la sfărşitul anului 2006, Ministerul Apărării Naţionale va întreprinde măsurile necesare pentru organizarea şi funcţionare recrutării şi selecţiei cetăţenilor pentru efectuarea serviciului militar pe bază de voluntariat, în armată.
	Art.5.- Până la sfărşitul anului 2006, instituţiile din sistemul naţional de apărare, ordine publică şi securitate naţională vor întreprinde măsurile necesare pentru organizarea şi funcţionarea recrutării şi selecţiei cetăţenilor pentru efectuarea serviciului militar pe bază de voluntariat.
(Autori: domnii deputaţi Oancea Viorel, Mircovici Niculae şi Paşcu Ioan Mircea ) 
	- Pentru ca legea sa poată fi aplicată tuturor instituţiilor componente ale sistemului de apărare, ordine publică şi securitate naţională.

	8.
	Art.6.- În termen de 6 luni de la data intrării în vigoare a prezentei legi, Guvernul va prezenta Parlamentului proiectul de Lege privind pregătirea populaţiei pentru apărare şi cel al Legii privind statutul soldaţilor şi gradaţilor voluntari, din armată, în noile condiţii.
	Art.6.- În termen de 6 luni de la data intrării în vigoare a prezentei legi, Guvernul va prezenta Parlamentului proiectul de Lege privind pregătirea populaţiei pentru apărare şi cel al Legii privind statutul soldaţilor şi gradaţilor voluntari, în noile condiţii.
(Autori: domnii deputaţi Oancea Viorel, Mircovici Niculae şi Paşcu Ioan Mircea ) 
	- idem, nr.crt.1

	9
	Art.7.- Dispoziţiile Legii nr. 46/1996 privind pregătirea populaţiei pentru apărare şi ale actelor normative emise pentru executarea acesteia se aplică în continuare, în armată, în măsura în care nu contravin prevederilor prezentei legi.
	Art.7.- Dispoziţiile Legii nr. 46/1996 privind pregătirea populaţiei pentru apărare şi ale actelor normative emise pentru executarea acesteia se aplică în continuare, în măsura în care nu contravin prevederilor prezentei legi.
(Autori: domnii deputaţi Oancea Viorel, Mircovici Niculae şi Paşcu Ioan Mircea ) 
	- idem, nr.crt.1


Comisia propune, cu unanimitate de voturi, adoptarea proiectului de lege.

Preşedinte,

Mihai Stănişoară 
Red.consultant. Roxana Rus
[image: image2.png]



Parlamentul României

Camera Deputaţilor
Comisia pentru apărare, ordine                                                                                                                   Bucureşti, 12.09.2005                                                                                                              

publică şi siguranţă naţională                                                                                                                      PL. X. 306/2005                                                                                                                                                                                                                                                   

Nr.32/403/2005

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind suspendarea serviciului militar obligatoriu în armată şi trecerea la serviciul militar pe bază de voluntariat, trimis cu adresa nr. PL.X. 306 din 25 iulie 2005 şi înregistrat sub nr.32/403 din 25 iulie 2005.

În raport de obiectul şi conţinutul său, proiectul de lege face parte din categoria legilor organice.

Preşedinte,

Mihai Stănişoară
1

